মোদী-হাওয়ায় গত কয়েকটি নির্বাচনে ভোটের হার বেড়েছে। সাংসদ, বিধায়ক সংখ্যা বেড়েছে। আর উত্তরপ্রদেশ, উত্তরাখণ্ড বিধানসভা নির্বাচনে বিপুল জয়ের পরে এই রাজ্যে রাজনৈতিক জমি পাওয়ার মরিয়া চেষ্টা চালাচ্ছে রাজ্য বিজেপি। আর সেই লড়াইয়ের মধ্যেই বাড়তি অক্সিজেন জুগিয়ে দিল নারদকাণ্ডে শাসকদলের উপরে আদালতের চাপ। সিবিআই তদন্তের নির্দেশ সুপ্রিম কোর্ট বহাল রাখার পর মঙ্গলবার সন্ধ্যায় বাড়তি আশ্বাস ফুটে উঠল রাজ্য সভাপতি দিলীপ ঘোষের গলায়। ভিডিও সাক্ষাৎকারে নানা প্রসঙ্গে তাঁর মতামত দেখার আগে জেনে নিন বিভিন্ন ইস্যুতে তাঁর মন্তব্য।
আরও পড়ুন 
মমতার হাতে এক মাস সময়! নারদ কাণ্ডে এখনই সরকার বরখাস্তের দাবি বিরোধীদের
এবার লক্ষ্য বাংলা। উত্তরপ্রদেশ মডেলে ৫ পদক্ষেপ, আসছেন অমিত শাহ
প্রসঙ্গ: নারদকাণ্ড
• আমরা সমস্ত লড়াইতেই জিততে চাই। রাজনৈতিক লড়াইয়ের জয় যেমন আনন্দের তেমনই নারদ মামলার জয়ও আনন্দের।
• পশ্চিমবঙ্গের রাজনীতিতে সারদাকাণ্ড বা নারদ স্টিং অপারেশন দুর্ভাগ্যজনক ঘটনা। তৃণমূল কংগ্রেস রাজনৈতিক পরিবেশ দূষিত করে দিয়েছে। রাজ্যবাসীকে মাথা নীচু করে কথা বলতে হয়। এই কলুষতা থেকে বাংলাকে বার করে আনতে হবে। এটা একটা বড় চ্যালেঞ্জ।
প্রসঙ্গ: সংগঠন
• রাজনীতিতে ছোট শক্তি, বড় শক্তি সাময়িক বিষয়। নির্বাচনের আগে ও পরের মধ্যে আকাশ-পাতাল ফারাক হয়ে যায়। যেটা আমরা ২০১১ সালে দেখেছি। ২০১৪ সালের লোকসভা নির্বাচনেও দেখেছি। বর্তমানের অতীত হতে বেশি সময় লাগে না। উত্তরপ্রদেশেও তা-ই দেখলাম।
• তৃণমূল কংগ্রেসের দুর্দশা দেখে মানুষ আরও বেশি করে বিজেপিতে এগিয়ে আসছেন।
• তৃণমূল কংগ্রেস যখন এই রাজ্যে ক্ষমতায় আসে তখন যে সাংগঠনিক অবস্থা ছিল, এখন বিজেপির সাংগঠনিক ক্ষমতা তার থেকে ভাল।
প্রসঙ্গ: পঞ্চায়েত ভোট
• এসএসসি, টেট কেলেঙ্কারি, নারদা, সারদা ইস্যু সবই রাজ্য সরকারের বিপক্ষে যাচ্ছে। এ সবের জন্য সাধারণ মানুষ আরও বেশি করে বিজেপির কাছে আসছে।
• পঞ্চায়েতগুলি দুর্নীতির আখড়া হয়ে গিয়েছে। কেন্দ্রের বিভিন্ন প্রকল্পের নাম বদলে নিজেদের নামে চালাচ্ছে রাজ্য সরকার।
প্রসঙ্গ: সংখ্যালঘু তোষণ
• পশ্চিমবঙ্গকে পশ্চিম বাংলাদেশ করার চক্রান্ত চলছে। এখানকার সরকার তাতে সাহায্য করছে।
• রাজ্যে যেখানে সেখানে বোমা বিস্ফোরণ হচ্ছে। জামাত, আইএস-এর চর ধরা পড়ছে।
• স্বাধীনতার সময়ে রাজ্যে মাত্র একটি জেলায় মুসলমান সংখ্যাগরিষ্ঠতা ছিল। এখন তিন-চারটি জেলায় মুসলমান সংখ্যাগরিষ্ঠতা হয়ে গিয়েছে।
• সংখ্যাগুরু সমাজের উপরে সংখ্যালঘুর আক্রমণের ঘটনা বেড়ে চলেছে। এ নিয়ে আরএসএস প্রস্তাব পাশ করায় ধন্যবাদ। বিজেপি-ও এই ইস্যুকে সামনে রেখে আন্দোলন করবে।
দেখে নিন এবেলা.ইন কে দেওয়া দিলীপ ঘোষের সম্পূর্ণ সাক্ষাৎকার—